Narodna skupština
20030220

Da li se još neko prijavljuje za reč? (Ne.) Na član 38. amandman je podneo narodni poslanik Srđa Popović. Odbor za razvoj i ekonomske odnose sa inostranstvom i predstavnik Vlade su prihvatili ovaj amandman, a Zakonodavni odbor smatra da je amandman pravno moguć, pa konstatujem da je ovaj amandman postao sastavni deo Predloga zakona. Narodni poslanik Milorad Stanulov podneo je amandman kojim predlaže da se posle poglavlja VII i član 38. doda novo poglavlje VIII i član 38a. Vlada i nadležni odbori nisu prihvatili ovaj amandman, a Zakonodavni odbor smatra da je amandman pravno moguć. Reč ima narodni poslanik Milorad Stanulov.